[{"text_idx": "#000002", "text": "Y WefanY Ti\u0302mGwybodaeth i Rieni"}, {"text_idx": "#000004", "text": "so\u0302namlyfraJan 13, 20222 min read"}, {"text_idx": "#000007", "text": "Wel, mae bwrlwm a chyffro\u2019r Nadolig wedi bod am flwyddyn arall, gan adael dim byd ond y January Blues felltith \u2019na. Ond peidiwch a\u0302 phoeni, os \u2019di\u2019r felan arnoch chi, fe allwch chi ailgydio yn hwyl yr w\u0302yl drwy fachu copi o Y Disco Dolig Dwl, gan Gruffudd Owen a Huw Aaron (Gwasg Carreg Gwalch.)"}, {"text_idx": "#000008", "text": "Fel \u2018da chi\u2019n gwybod, \u2018does \u2018na neb yn gweithio\u2019n galetach na Sio\u0302n Corn, Mrs Corn, y ceirw a\u2019r corachod dros y flwyddyn. Ar o\u0302l chwysu chwartiau\u2019n adeiladu presanta drwy'r flwyddyn a\u2019u deliverio nhw i gyd i mewn un noson - tydi hi ond yn iawn fod nhw\u2019n cal clamp o office party wedyn i ddathlu! Does \u2018na ddim covid-19 yng Ngwlad yr ia \u2018da chi\u2019n gweld, felly tydi cael parti mawr ddim yn dabw\u0302 yn fanno!"}, {"text_idx": "#000009", "text": "Dwi\u2019n cofio cael discos gwirion yn y lounge hefo fy chwaer \u2018stalwm, yn dawnsio i finyls, cd\u2019s a chasetiau dad ar yr hi-fi. Weithia, fyddai\u2019n dal i wneud hynny heddiw- jest sticio miwsig cheesy fatha Steps neu Abba ymlaen a dawnsio fel peth gwirion am ddim rheswm o gwbl! Rhowch gynnig arni rywbryd- mae o\u2019n reit therapiwtig!"}, {"text_idx": "#000010", "text": "Mae\u2019r llyfr ar ffurf cerdd hi\u2019r sy\u2019n odli, ac mi fysa fo\u2019n addas (yn o\u0302l y cyhoeddwyr) at blant hyd at 8 oed \u201ca phawb sy\u2019n dymuno bach o hwyl Nadoligaidd!\u201d Yn wir, mae o\u2019n llawn petha gwirion \u2013 a pwy fasa\u2019n meddwl fod rhaid i Mr a Mrs Corn dalu tacsys fatha pawb arall!"}, {"text_idx": "#000012", "text": "Mi ddaeth fy nghefndryd ifanc draw dros y \u2018Dolig, ac fe wnaethon nhw fwynhau\u2019r llyfr. Fe gawson ni crazy kitchen disco ein hunain wedyn! Os \u2018da chi\u2019n hiraethu am hwyl y Nadolig, neu\u2019n berson hynod drefnus sy\u2019n chwilio am stwff ar gyfer \u2018Dolig nesa \u2013 mynnwch gopi."}, {"text_idx": "#000018", "text": "Menter gwirfoddol yw So\u0302n am Lyfra sy\u2019n darparu adolygiadau dwyieithog o lyfrau Cymraeg i blant a phobl ifanc. Bydd hefyd yn cynnig llwyfan i sgyrsiau a thrafodaethau am lyfrau. Rydym yn gweithredu\u2019n gwbl annibynnol ac yn gwerthfawrogi unrhyw roddion all ein helpu i gyflawni'r nodau hyn. Bydd eich rhodd yn help i ni gynnal y gwasanaeth."}, {"text_idx": "#000019", "text": "So\u0302n am Lyfra is a voluntary venture that provides bilingual reviews for Welsh children and young people\u2019s books. It shall also be a platform for conversations and discussions about books. We operate totally independently and we appreciate any donations that help us to achieve our goals. Your kindness will help us maintain the Service."}]